En opstand i [[Mexico City]], ledet fra fængslet af [[Bernardo Reyes]] og Diaz' nevø i februar 1913 er kendt som ''de ti tragiske dage'' (''la decena trágica''). Dette oprør førte til, at Madero blev afsat og senere snigmyrdet under transporten til fængslet.<ref name="Katz, p. 196"/> Madero havde tilkaldt Huerta, for at denne skulle knuse oprøret, uvidende om, at denne var blevet bedt om at deltage i oprøret, men havde afslået.<ref>Richmond, "Victoriano Huerta", p. 656.</ref> I løbet af de ti dage blev Bernardo Reyes dræbt, og civilbefolkningen blev udsat for plyndringer, artilleriild og gadekampe.<ref name=autogeneret2>Tuñon Pablos, "Mexican Revolution: February 1913 – October 1915", p. 855</ref>
Madero mistede sine støtter i kongressen og Huerta tilsluttede sig oprørerne. Da USA's ambassadør [[Henry Lane Wilson]], som havde benyttet sin position til at udhule USA's støtte til Madero, fik sin regerings opbakning til at støtte den nye alliance mellem Huerta og 
Félix Díaz, var regimet i opløsning.<ref name=autogeneret2 /> Huerta blev udnævnt som provisorisk præsident, da Moreno ikke havde opbygget en holdbar politisk organisation, som kunne fortsætte hans arbejde.<ref name="Katz, p. 196">Katz, ''The Life and Times of Pancho Villa'', p. 196.</ref>
Psykologi Samfund Historie Mellemmenneskelige_forhold